

KLASA: 400-01/17-01/46

URBROJ: 2182/01-17/01-01

Knin, 06. prosinca 2017. godine

**SVIM ZAINTERESIRANIM GOSPODARSKIM SUBJEKTIMA**

**PREDMET: Postupak javne nabave za radove na energetskoj obnovi Osnovne škole Domovinske**

**zahvalnosti iz Knina, poziv na prethodno savjetovanje sa zainteresiranim gospodarskim**

**subjektima** – *dostavlja se*

Naručitelj Osnovna škola Domovinske zahvalnosti iz Knina priprema postupak javne nabave male vrijednosti za radove na energetskoj obnovi Osnovne škole Domovinske zahvalnosti iz Knina.

Temeljem članka 198. Zakona o javnoj nabavi (NN broj: 120/16), prije pokretanja postupka javne nabave Naručitelj je obvezan opis predmeta nabave, tehničke specifikacije, kriterije za kvalitativan odabir gospodarskog subjekta, kriterije za odabir ponude i posebne uvjete za izvršenje ugovora staviti na prethodno savjetovanje s zainteresiranim gospodarskim subjektima, u trajanju od najmanje 5 dana.

Slijedom navedenoga, Naručitelj na svojoj mrežnoj stranici [www.os-domovinske-zahvalnosti-kn.skole.hr](http://www.os-domovinske-zahvalnosti-kn.skole.hr) objavljuje Dokumentaciju o nabavi sastavni dio koje su troškovnik i glavni projekt, te poziva sve zainteresirane gospodarske subjekte da sudjeluju u prethodnom savjetovanju.

Sve primjedbe i prijedloge vezane uz Dokumentaciju o nabavi zainteresirani gospodarski subjekti mogu poslati na adresu elektroničke pošte: [ivan.uzun@skole.hr](mailto:ivan.uzun@skole.hr) **od 06. prosinca do 14. prosinca 2017. godine.**

Nakon provedenog savjetovanja, Naručitelj će razmotriti sve primjedbe i prijedloge zainteresiranih gospodarskih subjekata, izraditi izvješće o prihvaćenim i neprihvaćenim primjedbama i prijedlozima te ga objaviti na mrežnim stranicama Osnovne škole Domovinske zahvalnosti iz Knina.

**Stručno povjerenstvo**

**za javnu nabavu**

PRILOG: 1. Dokumentacija o nabavi,

2. Troškovnik,

3. Glavni projekt.